பல நாடுகளில், கோகோயின் பிரபலமான உற்சாக மருந்தாக இருக்கிறது. அமெரிக்காவில் "கிராக்" கோகோயின் உருவாக்கமானது பொதுவாக ஏழைகள் வசிக்கும் நகருக்குட்பட்ட பகுதிகளின் சந்தைக்கு இந்த பொருளை அறிமுகப்படுத்தியது. பொடி வடிவத்தில் இதனைப் பயன்படுத்துவது ஏறக்குறைய தொடர்ந்து இருந்து வருகிறது, இது 1990களின் இறுதியில் மற்றும் 2000களின் ஆரம்பத்தில் அமெரிக்காவில் ஒரு புதிய பயன்பாட்டு உச்சநிலையை எட்டியது, அத்துடன் இங்கிலாந்திலும் கடந்த சில வருடங்களில் மிகவும் கூடுதலான பிரபலமுற்றிருக்கிறது.

வயது, மக்களமைப்பு, பொருளாதார, சமூக, அரசியல், மத, மற்றும் வாழ்க்கைத்தர ரீதியாக அனைத்து சமூகத் தட்டுகளிலும் கோகோயின் பயன்பாடு நீக்கமற நிறைந்திருக்கிறது.

அமெரிக்க கோகோயின் சந்தையின் மதிப்பு 2005 ஆம் ஆண்டுக்கான தெரு மதிப்பில் $70 பில்லியன்களைத் தாண்டி விட்டது, ஸ்டார்பக்ஸ் போன்ற கார்பரேஷன்களின் வருவாயைத் தாண்டியதாகும் இது. அமெரிக்க சந்தையில், குறிப்பாக மணமாகாதவர்கள் மற்றும் தனக்கென வருவாய் கொண்ட தொழில் செய்வோர் போன்ற ஆடம்பர செலவுக்கு பணம் கொண்டிருக்கும் வகையில் சம்பாதிப்போரிடையே, கோகோயின் தேவை நிறைய இருக்கிறது. ஒரு கிளப் மருந்தாக கோகோயினின் அந்தஸ்து "பார்ட்டி பிரியர்களிடம்" பெரும் பிரபலமான ஒன்றாக இருக்கிறது.

1995 ஆம் ஆண்டில் உலக சுகாதார அமைப்பும் (WHO) ஐநா பிராந்தியங்களுக்கு இடையிலான குற்றம் மற்றும் நீதி ஆய்வு நிறுவனமும் (UNICRI) உலகளாவிய அளவில் கோகோயின் பயன்பாடு குறித்து இதுவரை எடுக்கப்பட்டுள்ளவற்றுள் மிகப் பெரியதொரு ஆய்வின் முடிவுகளை ஒரு பத்திரிகை செய்தியில் வெளியிட்டன. ஆயினும், உலக சுகாதார சபையில் எடுக்கப்பட்ட ஒரு முடிவு இந்த ஆய்வை வெளியிடுவதை தடை செய்தது. "மருந்துகள் தொடர்பான WHO நடவடிக்கைகள் நிரூபணமான போதை மருந்து கட்டுப்பாட்டு அணுகுமுறைகளை வலுப்படுத்த தவறினால், தொடர்புபட்ட திட்டங்களுக்கு நிதியாதாரம் குறைக்கப்படும்" என்று பி கமிட்டியின் ஆறாவது கூட்டத்தில் அமெரிக்க பிரதிநிதி அச்சுறுத்தினார். இதனையடுத்து இந்த வெளியீடு நிறுத்தி வைக்கப்பட்டது. ஆய்வின் ஒரு பகுதி மீட்டெடுக்கப்பட்டிருக்கிறது. 20 நாடுகளில் கோகோயின் பயன்பாடு குறித்த விவரங்கள் தான் கிடைத்திருக்கிறது.

சட்டவிரோதமான கோகோயின் பயன்பாட்டின் ஒரு சிக்கல், அதிலும் அலுப்பை நீக்க (உற்சாகத்தை அதிகப்படுத்துவதைக் காட்டிலும்) வெகு காலம் பயன்படுத்தி வருபவர்களால் உயர்ந்த அளவில் பயன்படுத்துகிற சமயங்களில், என்னவென்றால் கலப்படம் செய்யப்படும் பொருட்களால் உருவாகும் சேர்மங்களால் உண்டாகும் துர் விளைவுகள் அல்லது சேதார அபாயமாகும். ஊசியால் செலுத்தப்படும்போது தோன்றும் விளைவுகளைத் தூண்ட சில சேர்மங்களை உடைத்தல் (கட்டிங்) அல்லது "ஸ்டாம்பிங்" என அழைக்கப்படும் வகையில் படிகங்களாக அல்லது பொடியாகக் கலப்பது சாதாரண நிகழ்வாக இருக்கிறது, வலிமையான மரத்த உணர்வு என்பது வலிமையான மற்றும்/அல்லது தூய கோகோயினின் விளைவு தான் என்று 
பல பயனாளிகள் நம்புவதால் தற்காலிக மயக்கத்தை உண்டுபண்ணும் நோவோகேய்ன் (புரோகேய்ன்), எபிடெரின் அல்லது இதே போன்ற தூண்டிகள் சேர்க்கப்படுகின்றன, இவை இதயத் துடிப்பை அதிகமாக்கும் சக்தி படைத்தவையாகும். லாப நோக்கத்திற்காக பொதுவாக செயலற்ற சர்க்கரைகள் தான் கலப்படம் செய்யப்படும், மானிடோல், கிரியேடின் அல்லது குளுகோஸ் ஆகியவை இந்த வகைகளாகும், எனவே செயலாக்கமிக்க கலப்படப் பொருட்களைக் கலப்பது தூய்மையாய் இருப்பதாக அல்லது 'நீட்டிக்கும் சக்தி பெற்றதாக' ஒரு மாயை அளிப்பதால் ஒரு விற்பனையாளர் கலப்படமில்லா பொருளை விட அதிகமாய் அதனை விற்பனை செய்ய முடியும். சர்க்கரையைக் கலப்படம் செய்வதும் தூய்மைக்கான தோற்றத்தை அளிப்பதால் விற்பவர் அதனை அதிக விலைக்கு விற்க முடிகிறது, கலப்படப் பொருட்கள் விலை மலிவானவை என்பதால் இதன் மூலம் விற்பவர் பெருத்த லாபம் பார்க்கிறார். கோகோயின் வியாபாரம் அநேக நீதி எல்லைகளுக்குள் பெரும் அபராதங்களைக் கோருவதாக இருப்பதால் விற்பவர்கள் தூய்மை குறித்து ஏமாற்றி மிக உயர்ந்த லாபத்தைப் பார்ப்பதென்பது இத்துறையில் இயல்பான ஒன்றாகவே பார்க்கப்படுகிறது. 2007 ஆம் ஆண்டில் போதை மருந்துகள் மற்றும் போதை மருந்துக்கு அடிமையாதலுக்கான ஐரோப்பிய கண்காணிப்பு அமைப்பு நடத்திய ஒரு ஆய்வில் தெருவில் வாங்கப்படும் கோகோயினின் தூய்மை அளவுகள் பெரும்பாலும் 5%க்கும் கீழ் இருந்ததாகவும் சராசரியாக 50% க்கும் கீழான தூய்மையுடன் தான் சந்தையில் கிடைப்பதாகவும் தெரிவித்துள்ளது.

அமெரிக்காவில்:
பிரித்தெடுத்தல்
நவீன பயன்பாடு
பொதுவான பயன்பாடு